**Τάξη : Α ΕΠΑΛ**

**Μάθημα: Αρχές Οικονομίας**

**Κεφάλαιο: 3** «Η ζήτηση των αγαθών»

**Φύλλο Εργασίας**

**Ημερομηνία:**

**Το σύστημα της αγοράς**

**Αγορά:** Θεσμός απαραίτητος για τη διενέργεια των συναλλαγών με αντικείμενο αγαθά και υπηρεσίες. Υπάρχουν όμως και αγορές παραγωγικών συντελεστών, όπως η αγορά εργασίας, η αγορά κεφαλαίου και η αγορά γης.

1)Μελετώντας το βιβλίο να αναφέρετε διάφορες μορφές αγορών:

……………………………………………

……………………………………………

…………………………………………...

……………………………………………

2)Επιπλέον, να αναφέρετε τρόπους/μέσα πραγματοποίησης μιας αγοραπωλησίας

………………………………………….

………………………………………….

………………………………………….

………………………………………….

………………………………………….

3)Σε μια αγορά οι καταναλωτές ζητούν προϊόντα και οι επιχειρήσεις προσφέρουν. Άρα, ποιες είναι οι δύο δυνάμεις στις οποίες βασίζεται η λειτουργία της αγοράς;

**Η ζήτηση των προϊόντων**

**Βασικές έννοιες**

* Καταναλωτική ικανοποίηση ή χρησιμότητα
* Ζήτηση
* Επιθυμία
* Εισόδημα

**Παράδειγμα**:

Όταν διψάμε η καταναλωτική ικανοποίηση ή χρησιμότητα αυξάνεται με την κατανάλωση νερού. Άρα, ικανοποιούμε την επιθυμία μας για νερό καταναλώνοντας ένα ποτήρι. Όσο αυξάνεται όμως η κατανάλωση νερού η ικανοποίηση μειώνεται και μπορεί να γίνει μηδενική όταν επέλθει ο κορεσμός.

Αν βρεθούμε όμως σε μια έρημη παραλία όπου η μια και μοναδική καντίνα πουλάει το νερό 3 ευρώ πως θα αντιδράσουμε; Από τι θα εξαρτηθεί η καταναλωτική συμπεριφορά μας; Δώστε μια σύντομη απάντηση.

………………………………………………………………………………………………………………………………………………………………………………………………………………………………………………………………………………

Η ζήτηση λοιπόν εξαρτάται από 2 σημαντικά στοιχεία. Ποια είναι αυτά; Σημειώστε τα.

**Ο νόμος της ζήτησης**

Αν η τιμή του κρέατος είναι 10 ευρώ το κιλό έστω ότι αγοράζουμε 5 κιλά το μήνα. Αν αυξηθεί η τιμή του θα συνεχίζουμε να αγοράζουμε την ίδια ποσότητα κρέατος; Κυκλώστε:

ΝΑΙ ΟΧΙ

Γιατί πιστεύετε ότι συμβαίνει αυτό;

**Δώστε πρώτα εσείς μια σύντομη απάντηση:**

Δυο είναι οι λόγοι που δικαιολογούν την συμπεριφορά μας, πρώτον η ύπαρξη **υποκατάστατων αγαθών** και δεύτερον το **δεδομένο εισόδημα** μας με το οποίο δεν μπορούμε να συνεχίσουμε να αγοράζουμε τις ίδιες ποσότητες από αυτό το αγαθό.

**Νόμος της ζήτησης**

Όταν η τιμή ενός αγαθού μειώνεται η ζητούμενη ποσότητά του αυξάνεται και το αντίθετο, όταν η τιμή ενός αγαθού αυξάνεται η ζητούμενη ποσότητά του μειώνεται.

**Ατομική και συνολική ζήτηση**

Η ατομική ζήτηση αφορά τη ζήτηση ενός ατόμου ή ενός νοικοκυριού για ένα αγαθό ενώ η συνολική αναφέρεται στο σύνολο των νοικοκυριών.

Αν έχουμε λοιπόν τρία νοικοκυριά που ζητάνε διαφορετικές ποσότητες από ένα συγκεκριμένο αγαθό π.χ. ψάρι όπως δείχνει ο παρακάτω πίνακας:

|  |
| --- |
| Συνολική ζήτηση ψαριών τεσσάρων υποθετικών νοικοκυριών |
| Τιμή ανά κιλό | Ζητούμενη ποσότητα από το νοικοκυριό Α | Ζητούμενη ποσότητα από το νοικοκυριό Β | Ζητούμενη ποσότητα από το νοικοκυριό Γ | Συνολική ζητούμενη ποσότητα |
| 12 | 1 | 3 | 2 |  |
| 10 | 2 | 5 | 4 |  |
| 9 | 4 | 7 | 5 |  |
| 7 | 5 | 8 | 6 |  |
| 6 | 5,5 | 8,5 | 6,5 |  |

Να συμπληρώσετε την τελευταία στήλη που αντιστοιχεί στη συνολική ζητούμενη ποσότητα.

**Καμπύλη ζήτησης**

Αποτελεί την απεικόνιση σε ένα σύστημα αξόνων ενός πίνακα ζήτησης που αφορά έναν καταναλωτή/νοικοκυριό ή το σύνολο των καταναλωτών. Η γραφική παράσταση δείχνει:

* τη σχέση που υπάρχει μεταξύ των τιμών και των ζητούμενων ποσοτήτων ενός αγαθού.
* Έχει κλίση αρνητική και κατέρχεται από πάνω αριστερά προς τα κάτω δεξιά λόγω του νόμου της ζήτησης, της αντίστροφης σχέσης μεταξύ της τιμής και της ζητούμενης ποσότητας.

Σχεδιάστε τώρα δυο καμπύλες ζήτησης μια για το νοικοκυριό Α και μια για τη συνολική ζήτηση όλων των νοικοκυριών. (Κάθετος άξονας: τιμές, Οριζόντιος άξονας: ποσότητες)

**Άλλοι προσδιοριστικοί παράγοντες της ζήτησης**

Ο Παναγιώτης συζητάει με τον φίλο του τον Χρήστο το ενδεχόμενο αγοράς ενός καινούριου ποδηλάτου που θα το χρησιμοποιεί για τη μετακίνησή του στην εργασία του. Ο Χρήστος του εκφράζει **την προτίμησή** του για την αγορά ενός σκούτερ ως ιδανικό μέσο μετακίνησης στην πόλη. Ο Παναγιώτης όμως δ**εν θέλει υπακαταστήσει τη χρήση ποδηλάτου με τη χρήση σκούτερ αλλά ούτε να διαθέσει πολλά χρήματα** αυτή τη στιγμή για αγορά σκούτερ και επιπλέον είναι ευαίσθητος απέναντι στο περιβάλλον. Άλλωστε η αγορά ενός σκούτερ **θα τον επιβαρύνει με επιπλέον έξοδα όπως ακριβότερο κράνος σε σχέση με του ποδηλάτου, το οποίο είναι απαραίτητο και συμπληρώνει την οδήγηση με σκούτερ**. Τέλος, ο Χρήστος του **προτείνει να περιμένει** το φθινόπωρο όπου υπάρχουν προσφορές και ειδικές τιμές στην αγορά σκούτερ.

Η απόφαση του Παναγιώτη για την αγορά του ποδηλάτου επηρεάζεται από 4 παράγοντες. Προσπαθήστε να βρείτε ποιοι είναι αυτοί και καταγράψτε τους.

1ος …………………………………………………………………………….

2ος …………………………………………………………………………….

3ος……………………………………………………………………………..

4ος……………………………………………………………………………..

Επιπλέον υπάρχει και ένας πέμπτος παράγοντας που επηρεάζει μόνο τη συνολική ζήτηση. Για παράδειγμα λόγω της έλευσης παραθεριστών σε ένα τουριστικό μέρος αυξάνεται η κατανάλωση πολλών αγαθών.

5ος ……………………………………………………………………………….